Etelä-Karjalan keskussairaalan johtajahaku avautui

Etelä-Karjalan keskussairaalan uuden johtajan hakuprosessi on alkanut.

– Sairaalalle haetaan tavoitteellista, osallistavaa ja välittävää johtajaa, jolla on kyky johtaa keskussairaalan toimintakokonaisuutta hyvällä pelisilmällä, terveydenhuollon toimialuejohtaja Eva Pihlamaa-Tuononen sanoo.

Sairaalan johtaja vastaa keskussairaalan toiminnasta ja kehittämisestä kokonaisvaltaisesti.

Sairaalan johtajan tehtäviin kuuluu:

Somaattisen erikoissairaanhoidon keskussairaalan johtaminen ja asiakkaiden laadukkaasta huolenpidosta vastaaminen.

Palveluprosessien ja rakenteiden kehittäminen tehokkaiksi ja vaikuttaviksi.

Keskussairaalan henkilöstöorganisaation johtaminen ja toiminnan jatkuva yhdessä kehittäminen organisaatiokulttuurin ja toimenkuvien osalta.

Vastuualueen taloudellisen vastuun kantaminen ja resurssien tarkoituksenmukainen käyttö.

Tietojohtamisen jalkauttaminen käytäntöön ja hyödyntäminen päätöksenteossa.

Sairaalan johtajalta edellytetään erikoissairaanhoitoon soveltuvan erikoisalan erikoislääkärin pätevyyttä sekä kokemusta esihenkilönä toimimisesta ja johtoryhmätyöskentelystä.

Haku avautui Kuntarekryssä tänään ja päättyy 17.8.2025 klo 23.59.

Paikka avautui haettavaksi, kun edellinen viranhaltija irtisanoutui.

Ennen kuin uusi sairaalan johtaja aloittaa, keskussairaalan vt. johtajana toimii 4.8. alkaen Antti Huotarinen.

Tule rakentamaan kanssamme vaikuttavaa erikoissairaanhoitoa!

Lue lisää ja hae: https://www.kuntarekry.fi/fi/tyopaikat/sairaalan-johtaja-670515/

Lisätietoja:

Eva Pihlamaa-Tuononen, terveydenhuollon toimialuejohtaja, puh. 040 194 3312, eva.pihlamaa-tuononen@ekhva.fi